കൊവിഡ് മുന്നണിപ്പോരാളികള്ക്ക് ആദരം അരൂര്: എഴുപുന്ന ഗ്രാമ പഞ്ചായത്തിന്റെയും എരമല്ലൂര് സ്വപ്ന സില്ക്സിന്റെയും സംയുക്താഭിമുഖ്യത്തില് കൊവിഡ് മുന്നണി പോരാളികളെ ആദരിച്ചു. സമ്മേളനം എ.എം. ആരിഫ് എം.പി. ഉദ്ഘാടനം ചെയ്തു. പഞ്ചായത്ത് പ്രസിഡന്റ് ആര്.പ്രദീപ് അദ്ധ്യക്ഷത വഹിച്ചു. ആരോഗ്യ പ്രവര്ത്തകരെ ദെലീമ ജോജോ എം.എല്.എ ആദരിച്ചു. എഴുപുന്ന പി.എച്ച്.സി.യിലെ ആരോഗ്യ പ്രവര്ത്തകര്, ആശാ പ്രവര്ത്തകര്, ജനപ്രതിനിധികള്, പഞ്ചായത്തംഗങ്ങള്, എം.എല്.എ. എം.പി.ആര്.ആര്.ടി. അംഗങ്ങള്,പഞ്ചായത്തിലെ സെക്രട്ടറി, സൂപ്രണ്ട്, എ.ഇ. എന്നിവരെയാണ് ആദരിച്ചത്. പട്ടണക്കാട് ബ്ലോക്ക് പഞ്ചായത്ത് വൈസ് പ്രസിഡന്റ് ആര്. ജീവന്, എഴുപുന്ന പഞ്ചായത്ത് വൈസ് പ്രസിഡന്റ് ഡോ. ശ്രീലേഖ അശോക്, ആരോഗ്യ, വിദ്യാഭ്യാസ സ്റ്റാന്റിംഗ് കമ്മിറ്റി ചെയര്മാന് പി.കെ.മധുക്കുട്ടന്,എരമല്ലൂര് സ്വപ്ന സില്ക്സ് എം.ഡി. കുഞ്ഞുമൊയ്തീന്, സെന്റ് ജൂഡ് പള്ളി വികാരി ഫാ.ജോര്ജ്ജ് കടപ്പുറത്തു തയ്യില്, മെഡിക്കല് ഓഫീസര് ഡോ.ബിനോയ് , സെക്രട്ടറി സെലീനമോള് എന്നിവര് സംസാരിച്ചു.